БҚО-да 10 млн теңге бюджет қаржысын жымқырған мекеме заңгері 3 жылға сотталды
DATE: 01:44, 01 Тамыз 2024 | GMT +5
TITLE: БҚО-да 10 млн теңге бюджет қаржысын жымқырған мекеме заңгері 3 жылға сотталды
URL: https://kaz.inform.kz/news/bko-da-10-mln-tenge-byudzhet-karzhisin-zhimkirgan-mekeme-zanger-3-zhilga-sottaldi-3354e8/
META: DATE: 01:44, 01 Тамыз 2024 | GMT +5
TOTAL WORDS: 141
AUTHOR(S):
TEXT: БҚО бойынша экономикалық тергептексеру департаменті басшысының орынбасары Ерсайын Жұмабаевтың мәлім еткеніндей, Теректі ауданында алаяқтық жасады деп айыпталған мемлекеттік мекеменің бас маманына қатысты қылмыстық іске нүкте қойылды. Оның сөзіне қарағанда, әйел қызметтестерінің сеніміне кіре отырып, ірі көлемде қаржы жымқырған. Атап айтқанда, басшылықтың өкімімен расталмаған өзінің сыйақысы, іссапарлар мен үстемеақы туралы жалған деректер беріп, соның нәтижесінде оның «Қазақстан Халық банкі» АҚ-дағы есепшотына қаржы негізсіз аударылған. Салдарынан мемлекетке 10 млн астам теңге залал келтірілген. «Теректі аудандық сотының үкімімен заңгер ҚР ҚҚ 190-бабы 3-бөлігі 1, 2-тармақтарына сәйкес кінәлі деп танылып, мүлкін тәркілеусіз, 3 жылға бас бостандығынан айыру жазасы кесілді. Сонымен қатар ол белгiлi бiр лауазымдарды атқару немесе белгiлi бiр қызметпен айналысу құқығынан өмір бойына айырылды. Қазіргі таңда осыған ұқсас істер департаментте тергеліп жатыр», - деді Е. Жұмабаев. Еске сала кетейік, бұдан бұрын БҚО-да 31 млн теңгенің заңсыз темекі өнімдерін сатумен айналысқан кәсіпкердің сотталғанын жазған едік
